Eurovision laulukilpailu 2009

| Eurovision laulukilpailu 2009 "Fantasy Bird" ("Fantasialintu") |
| --- | --- |

Päivämäärät
Päivämäärä(t):  12. toukokuuta (SF 1) 14. toukokuuta (SF 2) 16. toukokuuta (finaali)
Isäntä
Tapahtumapaikka:  Olimpijski,  Moskova, Venäjä
Juontaja(t):  Natalja Vodjanova, Andrei Malahov (SF) Alsou, Ivan Urgant (finaali)
Isäntämaan toimittaja:  Pervyi kanal
Väliaikanumero:  Aleksandrovin yhtye & t.A.T.u (SF 1) Fuerza Bruta (finaali)
Osallistujat
Osallistujien määrä:  42
Palaavat maat:   Slovakia
Vetäytyvät maat:   Georgia  San Marino
Äänestys- järjestelmä:  Semifinaaleissa puhelinäänestys. Finaalissa puhelinäänestyksen ja raatiäänien tulos.
Äänestys
Voittaja:  Norja ”Fairytale”
Nolla pistettä saaneet:  Tšekki (SF 1)
Osallistujakartta

   Maat, jotka osallistuivat vuonna 2009   Maat, jotka eivät päässeet finaaliin   Maat, jotka eivät osallistuneet vuonna 2009  
Eurovision laulukilpailu · Teemasivu
 ◄ 2008  2010 ► 
Eurovision laulukilpailu 2009 oli järjestyksessään 54. Eurovision laulukilpailu. Se järjestettiin Venäjän pääkaupungissa Moskovassa 12.–16. toukokuuta 2009 maan voitettua Belgradissa 24. toukokuuta 2008 järjestetyn vuoden 2008 Eurovision laulukilpailun. Norjan Alexander Rybak voitti kilpailun kappaleellaan ”Fairytale” Eurovision laulukilpailujen historian suurimmalla pistemäärällä 387. Kyseessä oli koko euroviisuhistorian ensimmäinen yli 300 pistettä saanut kappale.
Georgia ilmoitti elokuussa 2008, että se jää pois laulukilpailusta Etelä-Ossetian sodan vuoksi. Myöhemmin maa päätti sittenkin osallistua kilpailuun, koska Georgia voitti Lasten Eurovision laulukilpailussa ja sai Venäjältä 12 pistettä. Maa valitsi ehdokkaakseen Stefane & 3G:n esittämän kappaleen ”We Don’t Wanna Put In”. Euroopan yleisradiounioni tulkitsi laulun sanat poliittisiksi, mikä on vastoin Eurovision laulukilpailun sääntöjä. Esityskappale hylättiin ja Georgiaa pyydettiin joko kirjoittamaan uudet sanat tai lähettämään kokonaan uusi kappale. Maa kieltäytyi ja vetäytyi vuoden 2009 laulukilpailusta.
Säännöt muuttuivat siten, että finaalin tuloksen ratkaisi kunkin osallistujamaan puhelinäänestyksen ja viiden hengen asiantuntijaraadin yhteistulos, josta kumpikin osapuoli vaikutti 50 prosenttia.. Asiantuntijaraatien tuli koostua musiikin ammattilaisista sekä edustaa tasaisesti eri ikäluokkia ja molempia sukupuolia. Muutoksen toivottiin vähentävän naapurimaiden suosimista sekä siirtolaisten äänien suuntautumista vanhaan kotimaahan. Sen sijaan semifinaalissa noudatettiin edellisvuoden käytäntöä, jossa yhdeksän jatkoonpääsijää valittiin puhelinäänestyksellä ja kymmenennen jatkoonpääsijän päätti kansallisten asiantuntijaraatien yhteistulos. Sääntömuutoksesta huolimatta itse pistejärjestelmä pysyi samana; jokainen maa antoi pisteitä (1–8, 10 ja 12) mielestään kymmenelle parhaalle esitykselle (jotka nyt sijoittuivat kunkin maan puhelin- ja raatiäänten yhteistuloksessa kärkikymmenikköön).
Suomen asiantuntijaraadin muodostivat Ylen populaarimusiikin osaamiskeskuksen päällikkö Pekka Laine (puheenjohtaja), Teoston Satu Mättö, artisti Chisu, Sibelius-Akatemian opiskelija Sofia Tarkkanen ja Yle Vision kehityspäällikkö Jukka Haarma.
Tummanpunaisella ensimmäiseen semifinaaliin osallistuneet maat.
Tummansinisellä toiseen semifinaaliin osallistuneet maat.
Vaaleanpunaisella suoraan finaalissa olleet maat, jotka äänestivät ensimmäisessä semifinaalissa.
Vaaleansinisellä suoraan finaalissa olleet maat, jotka äänestivät toisessa semifinaalissa.